Omumyuka w’omwegozi w’eggye lya UPDF Lt. Col. Deo Akiiki avuddeyo nategeeza nti video etambula ku mikutu gya Social Media njingirire kuba amaggye ga UPDF tegakola gatyo era bakivumulira kuba kimenya mateeka. Ono agamba nti video eno yandiba nga yakwatibwa okugezaako okubikirira omusango gw’okuwambibwa kw’omuntu.
Wabula era wazeeyo family egamba mbu waliwo omuntu waabwe eyabula nga ye Victor Lukundo era nga balina n’ebifaananyi ebimulaga nga ali ne Hon. Robert Kyagulanyi Ssentamu aka Bobi Wine era nga amaze enaku 8 nga takubikako kyamulubaale. Lillian Namuddu nga on mwanyina wa Lukundo agamba nti afuna amasimu okuva mu bantu ab’enjawulo nga bamusaba ssente era nga kati baagala obukadde 3. Agamba nti bano bamulabula obutagenda ku Poliisi kuba bamugoberera.
lug_Latn lug_Latn